SIRI วิ่งกระฉูดเกือบ 9% แรงในรอบ 2 เดือน-โบรกฯชี้กลุ่มอสังหาฯราคา Laggard  
SIRI วิ่งกระฉูดเกือบ 9% แรงในรอบ 2 เดือน-โบรกฯชี้กลุ่มอสังหาฯราคา Laggard  โดย ณ เวลา 15.56 น. อยู่ที่ระดับ 2.26 บาท บวก 0.18 บาท หรือ 8.65% ด้วยมูลค่าซื้อขาย 798.38 ล้านบาท
7 ก.ย. 2560

ผู้สื่อข่าวรายงานว่า บริษัท แสนสิริ จำกัด (มหาชน) หรือ SIRI ณ เวลา 15.56 น. อยู่ที่ระดับ 2.26 บาท บวก 0.18 บาท หรือ 8.65% ด้วยมูลค่าซื้อขาย 798.38 ล้านบาท ราคาหุ้นปรับตัวแรงในรอบ 2 เดือน นับตั้งแต่หุ้นยืนที่ระดับ 2.28 บาท เมื่อวันที่ 4 ก.ค.60

บล.คันทรี่ กรุ๊ป ระบุในบทวิเคราะห์วันนี้(7 ก.ย.) ว่า คาด SET INDEX แกว่งตัวผันผวนในกรอบ 1610 – 1625 เนื่องจากรอผลการประชุม ECB เพื่อรอดู นายมาริโอ ดรากี จะส่งสัญญาณปรับลดขนาดวงเงิน QE หรือไม่ มองว่าการปรับฐานของดัชนีหากเกิดขึ้น ยังเป็นโอกาสในการเข้าซื้อเนื่องจากปัจจัยสนับสนุนด้านเม็ดเงินลงทุนต่างชาติ
โดยมองหุ้นขนาดใหญ่ที่น่าสนใจได้แก่ BBL,KBANK,KTB, SCB (คาดหวังสินเชื่อในครึ่งปีหลังกอปรกับ L/D Ratio ต่ำสุดในรอบ 5 เดือน) AOT, CENTEL,MINT (High Season ท่องเที่ยว) SCC,SCCC (คาดหวังมาตรการลงทุนภาครัฐครึ่งปีหลัง)
อย่างไรก็ดีเราพบว่าที่ผ่านมากลุ่มอสังหายอดขายไม่เป็นไปตามเป้าเนื่องจากภาวะเศรษฐกิจที่ไม่อำนวยแต่จากเศรษฐกิจไทยล่าสุดทีมีแนวโน้มดีขึ้นพบว่าอสังหาเปิดโครงการใหม่จำนวนมากในเดือนก.ย.และจัดโปรโมชั่นขนาดใหญ่ ทั้งนี้คาดว่าทางบริษัทมีเป้าหมายที่จะเก็บเกี่ยวอุปสงค์ที่ฟื้นตัวขึ้นกอปรกับราคาที่ผ่านมาค่อนข้าง Laggard จึงมองว่ากลุ่มอสังหาเริ่มกลับมามีความน่าสนใจมากขึ้น (AP,ANAN,ORI,QH,LPN,SPALI,SIRI)